Goreyê doneyanê peyênan ê sezgehê îstatîstîkan ê YA Eurostatî pêro YE de menga sibate de rêjê bêkarîye bi 6.5. Pêro Yewîya Ewropa de hûmara bêkaran menga çeleyî de bi hezaran kesî kêmîyaye û bîye 13 mîlyon û 984 kesî.
20 welatanê Yewîya Ewropa de ke pereyê ci Euro yo (Herêma Euro) hûmara bêkaran bi 88 hezar kesan kêmîyaye û bîye 12 mîlyon û 47 hezar kerdî.
Hetê rêjî ra bêkarîye menga çeleyî de se ra 7.4, menga sibate de se ra 7.3 bîye. Goreyê doneyanê Eurostatî adara 2008î ra nata rêjo tewr nizm ê bêkarîye no bi.
Labelê hem Herêma Euro hem zî pêro Yewîya Ewropa de rêjê bêkarîye newe ra zêdîyeno. Tedbîranê karantînaya Covid-19î ra bi desan karkerî do hetkarîya bêkarîye ra bi hawayêkê demkîyî fayde bivînê. Têna Fransa de sektorê taybetî de 6 mîlyon karkerî do na hetkarîya bêkarîya demkîye ra fayde bivînê.
Almanya de ke ekonomîyanê tewr pîlan ê Yewîya Ewropa ra yew a, nêm mîlyon şîrketan seba 2 mîlyon karkeran muracatê hetkarîya bêkarîye kerd. Seba şîrketanê ke muracatê hetkarîye kerd, şert o ke karkeran karî ra nêvejê.
Krîzê tesîrê Covid-19î ra ekonomî heta peynîya serre bi rêjê se ra 3 do bibo qijêr. Yeno texmînkerdene ke no zî eşkeno bibo semedo ke hetkarîya dewlete ya demkîye do dewam nêkera.
